Za wysoke počesćenje, Myto Domowiny, namjetowany być, to budźi rozdźělne začuća. „Ja njejsym so při tym cyle derje čuła“, přizna Lubina Dučmanowa wčera tydźenja na mytowanskim zarjadowanju narodneje organizacije w Budyskim Serbskim domje. Wona bě nadawk přewzała, so w mjenje wšitkich z Mytom Domowiny, z Mytom Domowiny za dorost a z Čestnym znamješkom Domowiny wuznamjenjenych dźakować. Za kóždym počesćenjom steja njeličene hodźiny čestnohamtskeho angažementa. Chwile sej brać a sej wuwědomić, što je jednotliwc/jednotliwča za swoju Domowinsku skupinu, za župu abo towarstwo wukonjał/a, za to je tradicionalna swjatočnosć dźeń do załoženskeje róčnicy Domowiny prawy wokomik.
Angažement jednotliwca
szl_Latn ces_Latn